Տավուշի մարզի Ազատամուտ համայնքի ավագանու 5 անդամն արդեն երկու անգամ՝ 18.06.2018թ. և 26.06.2018թ., դիմել են ՀՀ Տավուշի մարզպետ Վահե Ղալումյանին, նշելով, որ համայնքի ղեկավարից իրենց լիազորությունների շրջանակում բազմիցս տեղեկատվություն են պահանջել նրա աշխատակազմի, համայնքային ենթակայության կազմակերպությունների գործունեության վերաբերյալ, որը նա երբեք չի տրամադրել: Ավագանու անդամները կետ առ կետ նշելով պահանջվող տեղեկատվությունը, խնդրել են մարզպետի միջնորդությունը, դրանք սահմանված կարգով ստանալու համար: Դիմումների մեջ կասկած է հայտնվել նաև այն մասին, որ Ազատամուտի բյուջեում տեղ չեն գտել բնակչությունից փաստացի գանձված տեղական վճարները: